मोहाली के जगप्रीत ने जीता मिस्टर चंडीगढ़ का खिताब
स्पोर्ट्स रिपोर्टर | चंडीगढ़
चंडीगढ़बॉडी बिल्डिंग एसोसिएशन द्वारा आयोजित सीनियर मिस्टर चंडीगढ़ में जगप्रीत सिंह ने मिस्टर इंडिया का खिताब अपने नाम किया है। इसका आयोजन पावर जोन जिम्नेजियम फेज नौ मोहाली में किया गया था। इस मौके पर आयोजक और पूर्व मिस्टर चंडीगढ़ राजदीप ने विजेताओं को सम्मानित किया। यहां पर ट्राइसिटी के 50 बॉडी बिल्डर्स ने चुनौती पेश की थी। सीनियर मिस्टर चंडीगढ़ का खिताब मोहाली के जगप्रीत सिंह को मिला। इसके अलावा 55 किलोग्राम से कम वर्ग में राजेश ने पहला, विशाल ने दूसरा और वीर प्रताप ने तीसरा स्थान हासिल किया। 60 किलोग्राम से कम वर्ग में अमन बिल्ला ने पहला, जगप्रीत ने दूसरा और सुखचैन ने तीसरा स्थान हासिल किया। 65 किलोग्राम से कम वर्ग में अमनदीप ने पहला, विजेंदर ने दूसरा और गुरदीप ने तीसरा स्थान हासिल किया। 70 किलोग्राम से कम वर्ग में दविंदर सिंह ने पहला, अमरदीप ने दूसरा और अनिल ने तीसरा स्थान हासिल किया। 75 किलोग्राम से कम वर्ग में अमन कुमार ने पहला, लखविंदर ने दूसरा और मुकेश ने तीसरा स्थान हासिल किया। 80 किलोग्राम से कम वर्ग में हरसिमरन सिंह ने पहला, करनदीप ने दूसरा और भुपिंदर ने तीसरा स्थान हासिल किया। 85 किलोग्राम से कम वर्ग में जगप्रीत पहले और प्रदीप दूसरे स्थान पर रहे। 85 किलोग्राम से अधिक वर्ग में हरजोत ने पहला, परमवीर ने दूसरा और अनमोल ने तीसरा स्थान हासिल किया।
hin_Deva awa_Deva hin_Deva